***Alicia do outro lado do espello*** (*Through the Looking-Glass, and What Alice Found There*, título orixinal en inglés) é un libro de Lewis Carroll escrito en 1871 secuela da obra *Alicia no país das marabillas* (*Alice's Adventures in Wonderland*, título orixinal en inglés) de 1865.

Resumo
------

Todo comeza un día no que Alicia quere pasar ao outro lado do espello da súa casa para poder ver como será aquel lugar, a pesar que xa sabe que unha parte del semella ser case igual ao seu. Parece que o soño se fai realidade e Alicia encóntrase no outro lado do espello, e sorprendentemente as cousas parecen estar vivas.

Alice pasa do outro lado do espello. Ilustración de John Tenniel.
Alicia tivo un pequeno xogo no xadrez e colleu o caderno do Rei Vermello e leu os poemas que tiña escrito, que se poden resumir na morte do Xascatrón. O seguinte lugar que vai visitar e o xardín; hai diversas flores que falan con ela, en especial un lirio. Alí encóntrase coa Raíña Vermella, quen lle deixou claro que todo aquilo era seu e que a raíña era a maxestade.

Alicia tras observar con detención o xardín, deuse conta que todo estaba dividido en cadros, coma un gran taboleiro de xadrez, no que a protagonista xogou unha partida seguida das instrucións da raíña. Alicia no camiño encontrouse a Tuideldum e Tuideldí, aos que lles pediu axuda para encontrar un camiño.

Alicia recoñece indubidablemente a Roncho Rechoncho, ao que ela lle contou algúns poemas e o significado destes.

Posteriormente, na fraga, puido ver como pasaban 207 soldados. O mensaxeiro deixou claro o motivo daquela revolta: o león e o unicornio pelexaban pola coroa.

Alicia estaba xogando ao xadrez, a súa ficha era un peón, e chegou ao oitavo cadro, ou sexa, a última fila; entón o peón pódese converter na peza que desexe, e ela converteuse en raíña. No xogo come a raíña Vermella.

O Rei Vermello de súpeto esperta do seu soño, polo que tiña razón cando dicía que Alicia só formaba parte do seu soño cando durante a historia tivo unha conversa con el. Como consecuencia, Alicia espertou e deuse de conta que estaba sacudindo ao gato.

A protagonista reflexiona e a súa conclusión é a seguinte: O Rei Vermello formou parte do seu soño, pero ela tamén formou parte do seu.

Personaxes
----------

|  |  |  |  |  |  |
| --- | --- | --- | --- | --- | --- |
|  | 

|  |
| --- |
| To the Looking-Glass world it was Alice that said... |
|  |
| Canción para *To the Looking-Glass world it was Alice that said...* |
| 

---

 |

 |
| *Problemas coa escoita deste ficheiro? Vexa a páxina de axuda.* |

* Alicia: ten os ollos castaños e un pelo louro e longo. A súa idade é de sete anos e medio. É unha nena soñadora, vive moitas aventuras e é capaz de enfrontarse a todos os seus medos e de resolver as súas cuestións.
* Raíña Branca: ten un aspecto algo desastroso ao comezo, pero tras o encontro con Alicia o seu aspecto cambia grazas a ela. A súa idade e un tanto estraña, 101 anos, 5 meses e 1 día.
* Roncho Rechoncho: semella un lindo ovo. A súa cara e grosa e o seu nome significa a forma que posúe.
* Kitty: é a gata de Alicia. É moi travesa e pasa a maior parte do tempo coa protagonista.
* Mosquito: é un insecto do tamaño dunha galiña e mantén unha conversación con Alicia. É o personaxe que lle afirma á protagonista que está no mundo o revés e por iso hai cosas un tanto peculiares.
* Rei Vermello: é o personaxe que soña con Alicia, e viceversa.
* Tuideldum e Tuideldí: son dous homiños bochechudos. O primeiro ten unha pequena manía, xa que sempre di a palabra "negunhamente" nas súas conversas.

* Ilustracións dos personaxes feitas por John Tenniel
* Alicia (Alice).Alicia (*Alice*).
* Raíña Branca (White Queen).Raíña Branca (*White Queen*).
* Roncho Rechoncho (Humpty Dumpty).Roncho Rechoncho (*Humpty Dumpty*).
* Rei Vermello (Red King).Rei Vermello (*Red King*).
* Tuideldum e Tuideldí (Tweedledum and Tweedledee).Tuideldum e Tuideldí (*Tweedledum and Tweedledee*).

Notas
-----

Tuideldum e Tuideldí son, como Roncho Rechoncho ou o león e o unicornio, personaxes nomeados en cancións infantís tradicionais, ós que Carroll dá realidade imaxinativa.

Algúns dos nomes dos personaxes foron escollidos por seren familia de Lewis ou de Alicia.

O problema da realidade, afirma Bertrand Russell que era unha conversa moi interesante desde o punto de vista filosófico, pero se non fose polo humor resultaría dolorosa de máis para nós.

Véxase tamén
------------

|  |  |
| --- | --- |
|  | A Galifontes posúe textos orixinais acerca de:  ***Alicia do outro lado do espello (en inglés)*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Alicia do outro lado do espello Modificar a ligazón no Wikidata*** |

|  |  |
| --- | --- |
|  | A Galicitas posúe citas sobre:  ***Alicia do outro lado do espello (en inglés)*** |

### Bibliografía

* Roig, B.; Domínguez, M.; Mociño, I. (2006). *Produción da literatura infantil e xuvenil en galego* (CD-ROM). ISBN 978-84-611-5082-3.

### Outros artigos

* Hipótese da Raíña Vermella (bioloxía)
* *The Annotated Alice*

|  |  |
| --- | --- |
| Control de autoridades | 
* Wd: Q220331
* WorldCat
* VIAF: 178203194
* BiTraGa: 2164
* BNE: XX2983114
* BNF: 119526032
* EBID: ID
* GND: 4483914-5
* Gutenberg: 12
* ISFDB: 13298
* LCCN: n83196986
* LibraryThing: 39116
* MusicBrainz: ID
* NKC: aun2017953716
* NLA: 35039372
* OCLC: 734051527
* SELIBR: 390845
* SUDOC: 027499871
* Theatricalia: 4qj

 |